

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | Základná škola, Štúrova 341, Hanušovce nad Topľou |
| 1. Názov projektu | Rozvoj funkčnej gramotnosti žiakov v základnej škole |
| 1. Kód projektu ITMS2014+ | 312011Q919 |
| 1. Názov pedagogického klubu | Klub environmentálnej výchovy |
| 1. Dátum stretnutia pedagogického klubu | 1.10.2019 |
| 1. Miesto stretnutia pedagogického klubu | Učebňa fyziky |
| 1. Meno koordinátora pedagogického klubu | Mgr. Katarína Hrehová |
| 1. Odkaz na webové sídlo zverejnenej správy | <https://zshanusovce.edupage.org/text/> ?text=text/text17&subpage=8 |

|  |
| --- |
| 1. **Manažérske zhrnutie:**   krátka anotácia, kľúčové slová  Edukačný softvér rozvoja prírodovednej gramotnosti  prírodovedná gramotnosť, analýza učiva, pojmotvorný proces, pojmové mapovanie, pojmová mapa   1. **Hlavné body, témy stretnutia, zhrnutie priebehu stretnutia:**   Implementácia poznatkov z aktualizačného vzdelávania do tvorby pracovných listov.  V pedagogickom klube jeho členovia na trinástom zasadnutí:  - diskutovali o význame pojmového mapovania vo vyučovaní, ťažkostiach žiakov pri tvorbe pojmových máp, možnostiach, ako viesť a usmerňovať žiakov pri tvorbe pojmovej mapy, skúsenostiach s rôznymi typmi pojmových máp  - v skupinách, prípadne individuálne pracovali na tvorbe pojmových máp pomocou edukačného softvéru Mind Maple pre žiakov jednotlivých ročníkov 2. stupňa v jednotlivých predmetoch s prierezovou témou ENV Pozorovanie okolitého prostredia |
| **Pojmotvorný proces**  *V prírodovedných predmetoch* dominujú vecné texty – odborné a náučné. Ich najčastejšie využívaným zdrojom je učebnica. Učebnicový text je úsporný, uvádza zovšeobecnenia a závery ilustrované príkladmi, je však prehustený odbornými pojmami. Tie nie sú len súčasťou súvislého textu, ktorý objasňuje súvislosti medzi nimi, ale sú zakomponované aj do obrázkov a schém, tvoriacich nesúvislý text. Aby bol žiak schopný spracovať poznatkovú sústavu učebnice, potrebuje učiteľovu pomoc, vedenie. *Pojmy sa dajú skutočne zmysluplne osvojiť iba pomocou logických postupov ako je analýza, syntéza, indukcia, dedukcia, abstrakcia, konkretizácia, porovnávanie, zovšeobecňovanie, systematizovanie a štrukturalizácia*. Jednou z úloh učiteľa je teda učiť žiakov používať tieto postupy pri práci s textom a tým *rozvíjať nielen ich logické prírodovedné myslenie, ale zároveň aj ich**čitateľskú gramotnosť*. Pri pravidelnej práci s učebnicou cielene riadenej učiteľom na vyučovacej hodine získa žiak potrebné návyky a zručnosti a samostatná práca s ňou mu prestane spôsobovať problémy.  **Pojmové mapy**  **s**ú *grafické schémy*, ktoré pomáhajú vizualizovať vzťahy medzi pojmami. Tieto vzťahy nedokážu žiaci v texte učebníc kde sa veľa narába s odbornou terminológiou bez pomoci identifikovať. Zviditeľnené vzťahy *sa nielen* *lepšie pamätajú, ale pomáhajú aj porozumieť súvislostiam a vidieť javy a procesy ucelene*. V pojmových mapách sa vzájomne prepájajú nielen rôzne témy učiva jedného predmetu, ale aj tematické celky alebo témy z iných vyučovacích predmetov, s ktorými má daný predmet medzipredmetové vzťahy.  V pojmových mapách sú *políčka s pojmami prepojené čiarami alebo šípkami*, prípadne ich rozvetvujúcou sa kombináciou. Čiary spájajú nadradené a podradené pojmy, šípky označujú smer a používajú sa najmä v reťazcoch. Pozdĺž čiar a šípok môže byť slovne vyjadrený vzťah pojmov, ktoré spájajú. Pojmové mapy predstavujú poznatky organizované v diagramoch hierarchicky, lineárne alebo pavúkovito. Pavúkovitým diagramom vyjadrujeme viac aspektov pojmu, čiary a šípky smerujú od ústredného pojmu na viac strán. Ostatné typy pojmových máp sú hybridom týchto základných štruktúr, podobne ako sú hierarchické vzťahy prítomné aj v pavúkovitom diagrame.  Pojmové mapy *pomáhajú pri príprave učiteľa na vyučovaciu hodinu, slúžia žiakom ako pomôcka pri samostatnom učení, podporujú aktivitu žiakov pri precvičovaní, triedení a systematizácii učiva. Výborne sa dajú využiť vo fáze evokácie, uvedomenia významu aj reflexie*. Metodický postup práce s pojmovými mapami je variabilný. Učiteľ môže *žiakom predložiť už hotovú mapu* pojmov. Hotové pojmové mapy nemôžu nahradiť výklad, môžu ho však vhodne dopĺňať. Samotný proces vytvárania pojmových máp tzv. pojmové mapovanie je v prípade prírodovedných predmetov jednou z účinných vyučovacích metód. Pojmovú mapu môžu *žiaci počas výkladu zostavovať spoločne s učiteľom* alebo im možno vo fáze reflexie zadať úlohu, aby ju *zostavili sami*. Odhalenie vzťahov medzi pojmami kladie vysoké nároky na logické myslenie a vedomosti. *Obrysová mapa* obsahuje iba prázdne rámčeky a vyznačené vzťahy medzi nimi, žiaci majú do rámčekov doplniť príslušné pojmy. Môžu mať k dispozícii zoznam slov, ktoré sa majú doplniť do prázdnej schémy, alebo si slová volia sami. Iná možnosť je, že vychádzajúc z kľúčového pojmu sami konštruujú pojmovú mapu buď voľne alebo z vopred daných termínov. Najčastejšie sa zostavujú schémy, v ktorých sú pojmy usporiadané hierarchicky. *Neexistujú dobré a zlé riešenia, každá mapa vzniká pomocou logickej úvahy a môže byť jedinečná*. Vytváranie pojmových máp pomáha žiakom porozumieť niektorým abstraktným pojmom. Pojmové mapovanie sa môže spájať s braistormingom, keď sa zaznamenávajú nápady v podobe diagramu, žiaci zaznamenávajú svoje myšlienky a úvahy tak, že kreslia na čistý papier alebo vypĺňajú predkreslenú schému. Tvorba pojmových máp sa dá využiť aj na overovanie vedomostí a porozumenia a môže byť pomôckou pri hodnotení. Pojmové mapovanie je postup, ktorý je v súlade s konštruktivistickým pohľadom na proces učenia sa.  Typy pojmových máp: *symbol, reťaz udalostí, zhlukovanie, porovnanie protiklady, cyklus, rodokmeň, Vennove diagramy, rybia kostra, stupnica-postupnosť, riešenie problému, pavúk, náčrt interakcií...* (Kimáková, 2008) |
| 1. **Závery a odporúčania:**   Členovia pedagogického klubu diskutovali o možnostiach využitia pojmového mapovania vo vyučovaní a tvorili pojmové mapy pomocou edukačného softvéru Mind Maple.  Literatúra vhodná na ďalšie štúdium:  Pojmotvorný proces vo vyučovaní biológie a Analýza učiva  KIMÁKOVÁ, Katarína: *Úvod do štúdia didaktiky biológie*. Košice: Univerzita P. J. Šafárika v Košiciach, 2008. 152 s. ISBN 9788070977057 (kapitoly 8a 9)  Pojmová mapa, zhlukovanie  GAVORA, Peter et al. 2012. *Ako rozvíjať porozumenie textu u žiaka.* Nitra : Enigma, 2012. 193 s. ISBN 978-80-89132-57-7 (s. 111-112s. 137-138)  Kreatívne mapovanie obsahu textu  A. Tomengová - Čitateľské stratégie zlepšujúce schopnosť učiť sa, s.16 |

|  |  |
| --- | --- |
| 1. Vypracoval (meno, priezvisko) | Katarína Hrehová |
| 1. Dátum | 7.10.2019 |
| 1. Podpis |  |
| 1. Schválil (meno, priezvisko) |  |
| 1. Dátum |  |
| 1. Podpis |  |

**Príloha:**

Prezenčná listina zo stretnutia pedagogického klubu

Fotografie zo stretnutia pedagogického klubu

Príloha správy o činnosti pedagogického klubu



|  |  |
| --- | --- |
| Prioritná os: | Vzdelávanie |
| Špecifický cieľ: | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| Prijímateľ: | Základná škola, Štúrova 341, Hanušovce nad Topľou |
| Názov projektu: | Rozvoj funkčnej gramotnosti žiakov v základnej škole |
| Kód ITMS projektu: | 312011Q919 |
| Názov pedagogického klubu: | Klub environmentálnej výchovy |

# PREZENČNÁ LISTINA

Miesto konania stretnutia: ZŠ Hanušovce nad Topľou, učebňa fyziky

Dátum konania stretnutia: 1.10.2019

Trvanie stretnutia: od 14:00 hod do 17:00 hod

Zoznam účastníkov/členov pedagogického klubu:

|  |  |  |  |
| --- | --- | --- | --- |
| č. | Meno a priezvisko, aprobácia | Podpis | Inštitúcia |
| 1 | Katarína Hrehová, BIO-GEO |  | ZŠ Hanušovce n.T. |
| 2 | Elena Malatová, FYZ-CHEM |  | ZŠ Hanušovce n.T. |
| 3 | Lukáš Čebra, TSV-TECH |  | ZŠ Hanušovce n.T. |
| 4 | Magdaléna Sabová, FYZ-TECH |  | ZŠ Hanušovce n.T. |
| 5 | Stanislav Jurko, MAT-TECH-INF |  | ZŠ Hanušovce n.T. |
| 6 | Iveta Bednárová, CHEM |  | ZŠ Hanušovce n.T. |
| 7 | Martina Mihalčinová, BIO-CHEM-ANJ |  | ZŠ Hanušovce n.T. |